กองทัพเรือบรูไน

กองทัพเรือบรูไน (#เปลี่ยนทาง , ย่อ: RBN, TLDB) เป็นกองกำลังป้องกันทางเรือของประเทศบรูไนดารุสซาลาม เป็นกองกำลังทหารขนาดเล็กแต่ประกอบด้วยยุทโธปกรณ์ทางการทหารครบครัน มีหน้าที่หลักในการปฏิบัติการค้นหาและกู้ภัย รวมไปถึงยับยั้งและปกป้องน่านน้ำบรูไนจากการรุกรานจากกองกำลังทางทะเล
กองทัพเรือบรูไนก่อตั้งขึ้นเมื่อวันที่ 14  1965;  (1965--) โดยเป็นหน่วยงานทางทหารหน่วยที่สองที่ก่อตั้งขึ้นหลังจากการสถาปนากองทัพบรูไน (Royal Brunei Armed Forces: RBAF) กองทัพเรือบรูไนมีกองบัญชาการอยู่ที่เมืองมัวรา ที่ตั้งอยู่ห่างจากเมืองมัวราประมาณ โดยมีลูกเรือส่วนใหญ่เป็นชาวมาเลย์ ต่อมาในปี พ.ศ. 2520 กองทัพเรือบรูไนได้จัดหาเรือปืนขีปนาวุธและเรือตรวจการณ์ชายฝั่งแบบต่าง ๆ โดยเรือทั้งหมดใช้คำนำหน้าว่า KDB มาจากคำว่า "Kapal Diraja Brunei" ในภาษามลายู แปลว่า Royal Brunei Ship หรือ เรือหลวงของบรูไน
ประวัติศาสตร์.
ช่วงเริ่มต้น.
กองทัพเรือบรูไนก่อตั้งขึ้นเมื่อวันที่ 14  1965;  (1965--) 4 ปีหลังจากก่อตั้งกองทัพบรูไน เดิมถูกเรียกว่าแผนกเรือของกองทัพบรูไน โดยมีกำลังพลเพียง 18 นาย รวมทั้งนายทหาร 1 นายจากกองพันที่ 1 ที่เคยเข้าร่วมการฝึกหลักสูตรพื้นฐานที่แหลมมาลายาในปี พ.ศ. 2504 - 2507
แผนกเรือมียุทโธปกรณ์คือเรืออะลูมิเนียมจำนวนหนึ่ง เรียกว่า "Temuai" ในภาษามลายู และเรือเร็วโจมตี (FABs) บทบาทของแผนกเรือมีหน้าที่ในการขนส่งกำลังทหารราบภายในบรูไนเท่านั้น หลักจากองค์กรมีการขยายตัวประกอบกับการเติบโตทางเศรษฐกิจที่ดีขึ้น แผนกเรือจึงได้กับการปรับเป็นกองร้อยเรือในปี พ.ศ. 2509
กองร้อยเรือได้รับเรือตรวจการณ์ลำน้ำจำนวนอีก 3 ลำในปี พ.ศ. 2509 เรือที่ได้รับมอบได้รับการตั้งชื่อว่า KDB "Bendahara", KDB "Maharajalela", และ KDB "Kermaindera" เรือทั้งหมดมีลูกเรือเป็นชาวบรูไนภายใต้กรบังคับบัญชาโดยนายทหารชั้นสัญญาบัตรที่ได้รับการคัดเลือก ในปีเดียวกันนั้นเอง กองร้อยเรือได้รับการเสริมความแข็งแกร่งขึ้นด้วยเรือโฮเวอร์คราฟต์แบบ SR.N5 และแบบ SR.N6 ในปี พ.ศ. 2511 และในปีเดียวกันได้มีการนำเรือเร็วตรวจการณ์ประจำการและตั้งชื่อว่า KDB "Pahlawan" และกลายมาเป็นเรือธงลำแรกของกองร้อยเรือ
กองร้อยเรือได้รับการปรับโครงสร้างใหม่เป็น Angkatan Laut Pertama, Askar Melayu DiRaja Brunei (ALP AMDB) แปลว่า กองพันทะเลที่ 1 กรมรอยัลบรูไนมาเลย์ในมาเลย์ (First Sea Battalion, Royal Brunei Malay Regiment in Malay) เป็นอีกเหล่าใหญ่หนึ่งของกรมรอยัลบรูไนมาเลย์ ในช่วงเวลานั้นกองพันทะเลมีกำลังประมาณ 42 นาย รวมนายทหารจำนวน 1 นาย ในขณะที่ยุทโธปกรณ์ประกอบไปด้วย เรือเร็วตรวจการณ์ 1 ลำ เรือตรวจการณ์ลำน้ำ 3 ลำ เรือโฮเวอร์คราฟต์ 2 ลำ เรือเร็วโจมตี 1 ลำ เรือยาวจำนวนหนึ่ง และเรือ "Temuai" (เรืออะลูมิเนียม)
ในปี พ.ศ. 2514 กองพันทะเลที่ 1 ได้รับเรือลาดตระเวนชายฝั่งอีก 2 ลำ คือเรือ KDB "Saleha" และ KDB "Masna" โดยกองพันทะเลได้รับการปรับโครงสร้างอีกครั้งเมื่อวันที่ 1 ตุลาคม พ.ศ. 2534 เป็นกองทัพเรือบรูไน เนื่องจากการเติบโตของหน่วยงานและการได้รับเอกราชจากสหราชอาณาจักร
กรณีพิพาทเรือคอร์เวต เอฟ 2000.
กองทัพเรือบรูไนมีเป้าหมายที่จะปรับปรุงกองเรือให้ทันสมัย ด้วยการปรับปรุงฐานทัพเรือมัวราและจัดซื้อเรือคอร์เวตที่ต่อในสหราชอาณาจักรโดยบีเออี ซิสเต็มส์นาวาลชิปส์, สกอตแลนด์ ซึ่งเรือจะติดขีปนาวุธต่อต้านเรือ เอ็มบีดีเอ เอ็กโซเซต์ บล็อก II และขีปนาวุธพื้นสู่อากาศ เอ็มบีดีเอ ซีวูฟ โดยเซ็นสัญญากับจีอีซี-มาร์โคนีในปี พ.ศ. 2538 ในเดือนมกราคม เดือนมิถุนายน พ.ศ. 2544 และเดือนมิถุนายน พ.ศ. 2545 ได้มีการปล่อยเรือตรวจการณ์ไกลฝั่งชั้น"นาโคดา รากัม" ณ อู่ต่อเรือบีเออี ซิสเต็มส์ มารีน เมืองสก๊อตสตูน เรือทั้งสามลำถูกต่อขึ้นจนเสร็จสมบูรณ์ แต่กองทัพเรือปฏิเสธที่จะตรวจรับเรือและระบุว่าเรือที่ต่อขึ้นไม่ตรงตามข้อกำหนดที่กำหนดในสัญญาที่ลงนามกันไว้
กรณีพิพาทดังกล่าวถูกนำเข้าสู่ขั้นตอนของอนุญาโตตุลาการ หลังจากข้อพิพาทยุติลง เรือได้ถูกส่งมอบให้กับหน่วยบริการทางเทคนิคบรูไน (Royal Brunei Technical Services) ในเดือนมิถุนายน พ.ศ. 2550 และในปีเดียวกันบรูไนได้เซ็นสัญญากับอู่ต่อเรือเลิร์สเซ่นในเยอรมนีเพื่อหาลูกค้าใหม่ให้กับเรือทั้ง 3 ลำที่ต่อขึ้น ซึ่งเรือได้ถูกนำไปจอดไว้ที่ที่บาร์โรว์อินเฟอร์เนส และถูกซื้อโดยกองทัพเรืออินโดนีเซีย ราคาลำละ 50 ล้านดอลลาร์สหรัฐ""
ปัจจุบัน.
กองทัพเรือบรูไนมีการซ้อมรบรหัส SEAGULL ซึ่งการฝึก SEAGULL 03-07 จัดขึ้นในประเทศบรูไนระหว่างวันที่ 2-10 กันยายน พ.ศ. 2550 ระหว่างกองทัพเรือบรูไนและกองทัพเรือฟิลิปปินส์ โดยการฝึกซ้อมด้วยรหัสนี้มีการฝึกร่วมกันทุกปีระหว่างสองชาติดังกล่าว
ในปี พ.ศ. 2562 กองทัพเรือบรูไนได้เปิดตัวลายพรางใหม่ของกองทัพเรือคือลายพรางดิจิทัลสีฟ้าแบบ Digital Disruptive Pattern ในงานครบรอง 58 ปีของกองทัพ ณ ค่ายโบลเกียห์
บทบาทหน้าที่และการจัดหน่วย.
บทบาทหน้าที่.
บทบาทของกองทัพเรือบรูไน ประกอบไปด้วย
การจัดหน่วย.
กองทัพเรือบรูไนประกอบไปด้วย 4 หน่วยหลัก ได้แก่
กองบัญชาการ.
กองบริหารของกองพันทะเลที่ 1 ได้ย้ายไปยังฐานทัพแห่งใหม่ที่ จาลัน ตันจง เปลุมปง เขตบรูไน-มัวรา ในปี พ.ศ. 2517 ฐานนี้รู้จักกันในชื่อ ฐานทัพเรือมัวรา ซึ่งเป็นกองบัญชาการหลักของกองทัพเรือบรูไน ฐานได้รับการปรับปรุงและขยายในปี พ.ศ. 2540 เพื่อเพิ่มสิ่งอำนวยความสะดวกเพื่อสนับสนุนเรือสนับสนุนกิจการนอกชายฝั่ง (OSV) จำนวน 3 ลำ ฐานทัพเรือมัวราต้อนรับการมาเยือนจากเรือรบต่างประเทศบ่อยครั้ง โดยเฉพาะเรือจากกองทัพเรือสหราชอาณาจักร บางครั้งกองลูกเสือของบรูไน "Persekutuan Pengakap Negara Brunei Darussalam" มักจะเข้าไปทำกิจกรรมในฐานทัพบางเวลา
โครงสร้างชั้นยศ.
นายทหารชั้นสัญญาบัตร.
เครื่องหมายยศของนายทหารชั้นสัญญาบัตร
นายทหารชั้นประทวน.
เครื่องหมายยศของนายทหารชั้นประทวน และพลอาสาสมัคร
ยุทโธปกรณ์.
กองเรือปัจจุบันของกองทัพเรือบรูไนมีดังนี้:
อื่น ๆ.
เรือที่ใช้ในการลาดตระเวนในลำน้ำ
นอกจากนี้กระทรวงประงและอุตสาหกรรม / ทรัพยากรปฐมภูมิได้ใช้งานเรือลาดตระเวนความยาว ซึ่งต่อที่ Syarikat Cheoy Lee Shipyards และได้รับมอบในปี พ.ศ. 2545
การฝึกและซ้อมรบร่วม.
กองงทัพเรือบรูไนและกองทัพเรือสาธารณรัฐสิงคโปร์มีความร่วมมือกันผ่านการฝึกซ้อมร่วมเป็นประจำทุกปี ภายใต้ชื่อรหัสว่า Exercise Pelican นอกจากนี้นายทหารและทหารของกองทัพเรือบรูไนได้ถูกส่งไปรับการฝึกขั้นสูงจากประเทศต่าง ๆ ซึ่งปกติจะเป็นออสเตรเลีย บราซิล มาเลเซีย นิวซีแลนด์ สิงคโปร์ สหราชอาณาจักร และสหรัฐ